**Ալվին Թոֆլեր** (անգլ.՝ Alvin Toffler,հոկտեմբերի 4, 1928(1928-10-04)[…], Նյու Յորք, Նյու Յորք, ԱՄՆ - հունիսի 27, 2016(2016-06-27)[…], Լոս Անջելես, Կալիֆոռնիա, ԱՄՆ), ամերիկացի փիլիսոփա, սոցիոլոգ և ֆուտուրիստ, հետինդուստրիալ հասարակության գաղափարի հեղինակներից մեկը։

Թոֆլերի հիմնական աշխատությունները առկա է հետևյալ թեզը.

> Մարդկությունն անցնում է նոր տեխնոլոգիական հեղափոխության (գերարդյունաբերական)։ Առաջին ալիքը (ագրարային հասարակություն) և երկրորդը (արդյունաբերական հասարակություն) փոխարինվում են նորով, ինչը հանգեցնում է տեղեկատվական կամ հետինդուստրիալ հասարակության ստեղծմանը։ 
> 
> 

Ալվին Թոֆլերը նախազգուշացրել է նոր դժվարությունների, սոցիալական բախումների և գլոբալ խնդիրների մասին, որոնց հետ բախվելու է մարդկությունը 20-րդ և 21-րդ դարերի սկզբին։

Նա հանրահայտ Fortune ամսագրի խմբագիրն էր և նրա առաջին գիրքը կենտրոնացած էր տեխնոլոգիայի զարգացման և հասարակության վրա դրա ազդեցության վրա։ Ապա նա մանրամասնորեն ուսումնասիրել է հասարակության արձագանքը այս երևույթին և հասարակության մեջ տեղի ունեցող փոփոխություններին։ Ալվին Թոֆլերի վերջին աշխատանքի բովանդակությունը վերաբերում է 21-րդ դարում ռազմական տեխնոլոգիայի, զենքի, մարտավարական-ռազմավարական պլանավորման և կապիտալիզմի ուժեղացված հզորությանը։

Կենսագրություն
--------------

Ալվին Թոֆլերը ծնվել է 1928 թվականի հոկտեմբերի 4-ին Նյու Յորքում՝ Լեհաստանից ներգաղթած Սեմ Թոֆլերի և նրա կնոջ՝ Ռոուզ Էլբաումի ընտանիքում։

Ամուսնացած էր Հայդի Թոֆլերի հետ, ով նաև ապագայաբան է և նրա բազմաթիվ գրքերի համահեղինակը։

Իր ապագա կնոջ հետ ծանոթացել է Նյու Յորքի համալսարանում, որտեղ ինքն անգլերեն էր ուսումնասիրում, իսկ կինը լեզվաբանության ասպիրանտ էր։ Լինելով արմատական տրամադրված ուսանողներ` նրանք որոշել են հրաժարվել հետագա գիտական աշխատանքներից, տեղափոխվել են Միջին Հյուսիս, որտեղ էլ ամուսնացել են։ Հետագա հինգ տարիներին նրանք իրենց ծախսերը հոգում էին` աշխատելով հավաքման գծերի վրա` սերտորեն ուսումնասիրելով բանվոր դասակարգի խնդիրները և կարիքները։ Ալվին Թոֆլերը աշխատում էր որպես մոնտաժող և զոդող։

Հետագայում Ալվին Թոֆլերը կիրառել է իր գործնական փորձը` աշխատանքի բնույթը և ֆիզիկական և մտավոր աշխատանքի տարբերությունները նկարագրելու համար։

Հետագայում Ալվին Թոֆլերը Կոռնելի համալսարանում հրավիրված պրոֆեսոր էր, Սոցիալական հետազոտությունների նոր դպրոցի անդամ, Սպիտակ տան թղթակից և բիզնեսի խորհրդատու։

Եղել է գրականության, իրավունքի, բնական գիտությունների և մենեջմենթի պատվավոր դոկտոր, Ռազմավարական հետազոտությունների միջազգային ինստիտուտի և Գիտության զարգացման ամերիկյան ասոցիացիայի անդամ։ Կնոջ հետ միասին եղել Է Վաշինգտոնի ազգային պաշտպանության համալսարանի վաստակավոր դոցենտ։

Ալվին Թոֆլերը մահացել է քնի մեջ, 2016 թվականի հունիսի 27-ին, Լոս Անջելեսի իր տանը` 88 տարեկան հասակում։

Գաղափարներ
----------

Ալվին Թոֆլերի գիտական հայեցակարգը հիմնված է հասարակության` միմյանց հաջորդող ալիքային տիպի գաղափարի վրա։ Առաջին ալիքը ագրարային հեղափոխության արդյունք է, որը փոխել է որսորդ-հավաքողների մշակույթը։ Երկրորդ ալիքը արդյունաբերական հեղափոխության արդյունք է, որը բնութագրվում է ընտանիքի միջուկային տիպով, կրթության փոխակրիչ համակարգով և կորպորատիվությամբ։ Երրորդ ալիքը մտավոր հեղափոխության արդյունք է, այսինքն` հետինդուստրիալ հասարակություն, որում առկա է ենթամշակույթների ու կենսակերպի հսկայական բազմազանություն։ Տեղեկատվությունը կարող է փոխարինել հսկայական քանակությամբ նյութական ռեսուրսների և դառնում է հիմնական նյութը այն աշխատողների համար, որոնք ազատորեն միավորվում են ասոցիացիաներում։ Զանգվածային սպառումը հնարավորություն է տալիս ձեռք բերել էժան, հաճախորդին հատուկ ապրանքներ, որոնք բաշխվում են փոքր խորշերով։ Վաճառողի (ապրանքների և (կամ) ծառայությունների արտադրողի) և գնորդի (սպառողի) միջև սահմանները ջնջվում են։ «Աշխատող»-ը կարող է ինքը բավարարել իր բոլոր կարիքները։

Իրենց «Հեղափոխական հարստություն. Ինչպես այն կստեղծվի և ինչպես կփոխի մեր կյանքը» գրքում (2006), Թոֆլերները գրում են.

> «Կապիտալիզմի մյուս առանցքային տարրերի նման, փողն էլ ապրում է դարերի ամենաարագ և խորը հեղափոխությունը. հեղափոխություն, որը կստեղծի բոլորովին նոր ձևեր, վճարումների նոր ձևեր և առհասարակ առանց փողի բիզնես անելու հնարավորություններ»։
> 
> 

Օգտագործվող հիմնական տերմիններից մեկը «սպառումն» է։ «Սպառողը» նա է, ով ստեղծում է ապրանքներ, ծառայություններ և փորձեր իր օգտագործման կամ հաճույքի համար, այլ ոչ թե` վաճառքի կամ փոխանակման։ Այս դեպքում անհատները կամ խմբերը միաժամանակ արտադրում և սպառում են ապրանքը, այսինքն` սպառում են այն»։ «Սպառողական տնտեսությունը հսկայական է... սպառումը ցնցելու է շուկաները, փոխելու է հասարակության դերի կառուցվածքը և փոխելու է հարստության վերաբերյալ մեր պատկերացումները»։

Ծանոթագրություններ
------------------

1. 1 2  Internet Movie Database — 1990.
2. 1 2 3 4  Internet Speculative Fiction Database — 1995.
3. 1 2  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
4. 1 2 3 4 5 6 7  *Schneider K.* Alvin Toffler, Author of ‘Future Shock,’ Dies at 87 // *The New York Times* / J. Kahn — Manhattan, NYC: New York Times Company, A. G. Sulzberger, 2016. — ISSN 0362-4331; 1553-8095; 1542-667X
5. 1 2  Alvin Toffler, ‘Future Shock’ Adviser to Leaders, Dies at 87 // *Bloomberg News* — NYC: 2016.
6. ↑  LIBRIS — 2016.
7. ↑  Notable Names Database — 2002.
8. ↑  Schneider, Keith (2016 թ․ հունիսի 29). «Alvin Toffler, Author of 'Future Shock,' Dies at 87». *The New York Times*. Վերցված է 2016 թ․ հունիսի 29-ին.
9. ↑  Jill Leovy (2016 թ․ հունիսի 29). «Alvin Toffler, author of 1970 bestseller 'Future Shock,' dies at 87». *Los Angeles Times*. Վերցված է 2016 թ․ հունիսի 30-ին.
10. ↑  *Элвин Тоффлер, Хейди Тоффлер.* Часть VIII. Будущее капитализма. Глава 40. Управление завтрашними деньгами // Революционное богатство. — С. 289. — 576 с. — ISBN 978-5-17-044872-2
11. ↑  Глава 23 «Скрытая половина», стр. 223
12. ↑  Глава 24 «Протребление и здоровье», стр. 234

Գրականություն
-------------

* *Балагушкин Е. Г.* Тоффлер Э. // Культурология. Энциклопедия. В 2-х т. / Гл. ред. и авт. проекта С. Я. Левит. — М.: «Российская политическая энциклопедия» (РОССПЭН), 2007. — Т. 2. — С. 717—719. — 1184 с. — (Summa culturologiae). — ISBN 978-5-8243-0838-9, ISBN 978-5-8243-0840-2

Արտաքին հղումներ
----------------

* Официальный сайт
* Интервью Ньюта Гингрича с Э.Тоффлером (в формате Real Audio)
* Интервью с Э. Тоффлером в шоу *Грегори Мэнтелла*

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ալվին Թոֆլեր» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Discogs · Internet Movie Database · Internet Speculative Fiction Database · Find A Grave · WikiTree |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| ՀԳՀԳ: 32299 · BNE: XX933700 · BNF: 11926752w · CiNii: DA0064466X · CONOR: 13970787 · EGAXA: vtls000877416 · GND: 107754827 · GTAA: 161181 · ICCU: CFIV066089 · ISNI: 0000000081602855 · LCCN: n79141303 · NDL: 00458869 · NKC: mzk2002148007 · NLA: 35551771 · NLG: 67253 · NLP: a0000002992859 · NTA: 071013202 · NUKAT: n95208165 · PTBNP: 797629 · РГБ: 000082008 · LIBRIS: 396370 · SUDOC: 027164764 · VIAF: 82536768 · WorldCat VIAF: 82536768 |

 |

 |